pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สถาบันการบินพลเรือน รับสมัครนักศึกษาใหม่ ประจำปีการศึกษา 2565
วันศุกร์ที่ 29 ตุลาคม 2564
สถาบันการบินพลเรือน รับสมัครนักศึกษาใหม่ ประจําปีการศึกษา 2565
รอบ Early Recruitment
สถาบันการบินพลเรือน (สบพ.) รัฐวิสาหกิจ สังกัดกระทรวงคมนาคม เปิดรับสมัครนักศึกษาใหม่ ประจําปีการศึกษา 2565 หลักสูตรวิชาภาคพื้นเทียบเท่าระดับอนุปริญญา และระดับปริญญาตรี รอบ Early Recruitment โดยแบ่งออกเป็น 2 ประเภท ได้แก่
1. ประเภทโครงการส่งเสริมการศึกษาต่อในสถาบันการบินพลเรือน สําหรับสถานศึกษา (เครือข่ายอาจารย์แนะแนว)
2. ประเภทโครงการส่งเสริมการศึกษาต่อในสถาบันการบินพลเรือน สําหรับสถานประกอบการ
สําหรับคุณสมบัติของผู้สมัคร ต้องเป็นผู้ที่สําเร็จการศึกษาในระดับมัธยมศึกษาตอนปลาย (มัธยมศึกษาปีที่ 6) ทุกแผนการเรียน หรือเทียบเท่าตามเกณฑ์มาตรฐานของหลักสูตร โดยมีหลักสูตรที่เปิดรับสมัคร ดังนี้
หลักสูตรวิทยาศาสตรบัณฑิต สาขาวิชาวิทยาการการบิน (4 ปี) ประกอบด้วย 6 วิชาโท ได้แก่
- วิชาโทการจราจรทางอากาศ
- วิชาโทการท่าอากาศยาน
- วิชาโทการขนส่งสินค้าทางอากาศ
- วิชาโทโลจิสติกส์การบิน
- วิชาโทธุรกิจสายการบิน
- วิชาโทการบํารุงรักษาอากาศยาน
หลักสูตรวิศวกรรมศาสตรบัณฑิต สาขาวิชาวิศวกรรมอิเล็กทรอนิกส์การบิน (4 ปี) ประกอบด้วย 2 วิชาเอก ได้แก่
- แผนการศึกษาแบบเอก วิศวกรรมอิเล็กทรอนิกส์การบิน
- แผนการศึกษาแบบเอกโท วิศวกรรมอิเล็กทรอนิกส์การบิน-โทนักบินพาณิชย์
หลักสูตรเทียบเท่าระดับอนุปริญญา สาขาวิชาเทคโนโลยีอากาศยาน
- วิชาเอกอิเล็กทรอนิกส์การบิน ภาคปกติ
สําหรับผู้ที่สนใจ สามารถสมัครได้ตั้งแต่ 1 ตุลาคม จนถึงวันที่ 19 พฤศจิกายน 2564 โดยดาวน์โหลดใบสมัครและติดตามรายละเอียด ผ่านทางระบบ INTERNET ที่เว็บไซต์ www.catc.or.th และ Facebook: catcthailand หรือสอบถามรายละเอียดเพิ่มเติมที่หมายเลขโทรศัพท์ 0 2272 5741-4 ต่อ 8551, 8221, 8211
รัฐบาลไทย-ข่าวทำเนียบรัฐบาล-"เอนก" กล่าวในการประชุมรัฐมนตรีวิทยาศาสตร์และเทคโนโลยีจากทั่วโลก เน้นย้ำแนวคิด "เศรษฐกิจบีซีจีเป็นทิศทางใหม่ในการพัฒนา และไทยพร้อมนำเสนอในการประชุมเอเปคในปีหน้า"
วันอังคารที่ 5 ตุลาคม 2564
"เอนก" กล่าวในการประชุมรัฐมนตรีวิทยาศาสตร์และเทคโนโลยีจากทั่วโลก เน้นย้ําแนวคิด "เศรษฐกิจบีซีจีเป็นทิศทางใหม่ในการพัฒนา และไทยพร้อมนําเสนอในการประชุมเอเปคในปีหน้า"
"เอนก" กล่าวในการประชุมรัฐมนตรีวิทยาศาสตร์และเทคโนโลยีจากทั่วโลก เน้นย้ําแนวคิด "เศรษฐกิจบีซีจีเป็นทิศทางใหม่ในการพัฒนา และไทยพร้อมนําเสนอในการประชุมเอเปคในปีหน้า"
(2 สิงหาคม 2564) ศาสตราจารย์ (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) และ ศ.ดร.นพ.สิริฤกษ์ ทรงศิวิไล ปลัดกระทรวง อว. เข้าร่วมการประชุมโต๊ะกลมระดับรัฐมนตรีด้านวิทยาศาสตร์และเทคโนโลยี ครั้งที่ 18 โดยมีผู้นําด้านวิทยาศาสตร์และเทคโนโลยีจาก 55 ประเทศทั่วโลกเข้าร่วมประชุม
การประชุมโต๊ะกลมระดับรัฐมนตรีด้านวิทยาศาสตร์และเทคโนโลยี ครั้งที่ 18 นี้ เป็นส่วนสําคัญของการประชุม Science and Technology for Society Forum (STS Forum) ที่ประเทศญี่ปุ่นเป็นเจ้าภาพ ซึ่งเป็นการประชุมสําคัญประจําปี มีผู้บริหาร นักวิทยาศาสตร์ และผู้นําอุตสาหกรรมเทคโนโลยีจากทั่วโลกเข้าร่วมมากกว่า 1,000 คน เข้าร่วมแลกเปลี่ยนและนําเสนอนโยบายด้านวิทยาศาสตร์และเทคโนโลยีโดยเฉพาะที่มีผลต่อการพัฒนาทางสังคมและอุตสาหกรรม โดยปีนี้จัดขึ้นโดยระบบออนไลน์เนื่องจากสถานการณ์โควิด-19 โมีประเด็นสําคัญในเรื่อง ความท้าทายโลกหลังโควิด-19
ในการการประชุมโต๊ะกลมระดับรัฐมนตรี ศ.(พิเศษ) ดร.เอนก รมว.อว. ได้นําเสนอนโยบายโมเดลเศรษฐกิจบีซีจี ซึ่งรัฐบาลของนายกรัฐมนตรีพลเอกประยุทธ์ จันทร์โอชา ได้ประกาศให้เป็นวาระแห่งชาติ โดยเสนอว่าประเทศไทยได้คํานึงถึงการฟื้นฟูเศรษฐกิจและสังคมของไทยและของโลกในบริบทโลกหลังโควิด-19 ให้เกิดการพัฒนาที่เข้มแข็ง ยืดหยุ่น เปิดกว้าง เชื่อมโยง ยั่งยืน สมดุล และทุกคนมีส่วนร่วมโดยเน้นความสมดุลของทุกสิ่ง (Balance of all things) เพื่อให้เกิดความตระหนักรู้ไปสู่การอยู่ร่วมกันระหว่างคนและธรรมชาติ อย่างสมดุลและกลมกลืน ยั่งยืน สันติภาพและมั่งคั่ง ซึ่งแนวคิดของเศรษฐกิจบีซีจีจะเป็นแรงขับเคลื่อนที่สําคัญโดยมุ่งเน้นการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียวที่เป็นมิตรต่อสิ่งแวดล้อม ซึ่งจะทําให้เกิดการพัฒนาอย่างรวดเร็วและยั่งยืน พร้อมเน้นย้ําว่าประเทศไทยพร้อมจะผลักดัน BCG เป็นหนึ่งในประเด็นสําคัญ ในช่วงที่ไทยเป็นเจ้าภาพการประชุมเอเปคในปี 2565
รัฐบาลไทย-ข่าวทำเนียบรัฐบาล-รมว.ยุติธรรม ประชุมผู้บริหารกระทรวงฯ ครั้งที่ ๑๗/๒๕๖๔ ติดตามความคืบหน้าการดำเนินงาน
วันอังคารที่ 26 ตุลาคม 2564
รมว.ยุติธรรม ประชุมผู้บริหารกระทรวงฯ ครั้งที่ ๑๗/๒๕๖๔ ติดตามความคืบหน้าการดําเนินงาน
รมว.ยุติธรรม ประชุมผู้บริหารกระทรวงฯ ครั้งที่ ๑๗/๒๕๖๔ ติดตามความคืบหน้าการดําเนินงาน
ในวันอังคารที่ ๒๖ ตุลาคม ๒๕๖๔ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๗/๒๕๖๔ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม พร้อมด้วยนายวัลลภ นาคบัว รองปลัดกระทรวงยุติธรรม และผู้บริหารระดับสูงของหน่วยงานในสังกัดกระทรวงยุติธรรม เข้าร่วมผ่านระบบการประชุมทางไกล (Cisco Webex Meeting) ณ ห้องประชุมกระทรวงยุติธรรม ๗ - ๐๑ อาคารที่ทําการกระทรวงยุติธรรม และที่ตั้งของหน่วยงาน
รัฐมนตรีว่าการกระทรวงยุติธรรม ได้สั่งการให้กรมราชทัณฑ์ เร่งรัดการฉีดวัคซีนโควิด-๑๙ ให้กับผู้ต้องขังให้ครบ ๒ เข็ม และกําหนดหลักเกณฑ์เพื่อเตรียมความพร้อมสําหรับการเปิดให้เยี่ยมผู้ต้องขัง โดยให้คํานึงถึงความปลอดภัยของทุกภาคส่วน และปฏิบัติตามมาตรการทางสาธารณสุขอย่างเคร่งครัด นอกจากนี้ ได้ถ่ายทอดนโยบายของนายกรัฐมนตรี ที่ให้ทุกหน่วยงานได้ปฏิบัติหน้าที่ด้วยการคิดใหม่ ทําใหม่ คิดนอกกรอบ เพื่อพัฒนางานด้านต่าง ๆ ให้มีประสิทธิภาพมากยิ่งขึ้น
ทั้งนี้ ที่ประชุมได้รับทราบถึงความก้าวหน้าการฉีดวัคซีนให้แก่ผู้ต้องขังและการสํารองสมุนไพรฟ้าทะลายโจร พร้อมทั้งพิจารณาหารือแนวทางการดําเนินงานจัดตั้งนิคมอุตสาหกรรมราชทัณฑ์ เรื่องการจัดตั้งหน่วยบริการรูปแบบพิเศษ (SDU) การทบทวนการกําหนดคดีพิเศษตามกฎหมายว่าด้วยการสอบสวนคดีพิเศษ และหลักเกณฑ์การพระราชทานอภัยโทษกลุ่มผู้ต้องขังที่ติดกําไล EM
รัฐบาลไทย-ข่าวทำเนียบรัฐบาล-มอบรองนายกฯ สุพัฒนพงษ์ นั่งเป็นประธานคณะกรรมการนโยบายส่งเสริมภาพลักษณ์ของประเทศด้วย Soft Power เชื่อมโยงศักยภาพภาครัฐ/เอกชน ผลักดัน Soft Power ไทย สร้างมูลค่าเศรษฐกิจอย่างแท้จริง
วันจันทร์ที่ 29 สิงหาคม 2565
มอบรองนายกฯ สุพัฒนพงษ์ นั่งเป็นประธานคณะกรรมการนโยบายส่งเสริมภาพลักษณ์ของประเทศด้วย Soft Power เชื่อมโยงศักยภาพภาครัฐ/เอกชน ผลักดัน Soft Power ไทย สร้างมูลค่าเศรษฐกิจอย่างแท้จริง
มอบรองนายกฯ สุพัฒนพงษ์ นั่งเป็นประธานคณะกรรมการนโยบายส่งเสริมภาพลักษณ์ของประเทศด้วย Soft Power เชื่อมโยงศักยภาพภาครัฐ/เอกชน ผลักดัน Soft Power ไทย สร้างมูลค่าเศรษฐกิจอย่างแท้จริง
วันที่ 29 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรี เปิดเผยสํานักนายกรัฐมนตรีได้มีคําสั่ง ที่ 206/2565 ลงวันที่ 19 สิงหาคม 2565 แต่งตั้งคณะกรรมการนโยบายส่งเสริมภาพลักษณ์ของประเทศด้วย Soft Power โดยมอบหมายให้นายสุพัฒนพงษ์ พันธ์มีเชาว์ รองนายกรัฐมนตรี เป็นประธาน และรัฐมนตรีว่าการกระทรวงวัฒนธรรม เป็นรองประธานกรรมการ โดยมีปลัดกระทรวงที่เกี่ยวข้อง เช่น ปลัดกระทรวงการต่างประเทศ ปลัดกระทรวงการท่องเที่ยวและกีฬา ปลัดกระทรวงพาณิชย์ ปลัดกระทรวงวัฒนธรรม ปลัดกระทรวงดิจิทัลเพื่อเศรษฐกิจและสังคม ปลัดกระทรวงการอุดมศึกษา วิทยาศาสตร์ วิจัยและนวัตกรรม เลขาธิการสภาพัฒนาการเศรษฐกิจและสังคมแห่งชาติ และผู้แทนองค์กรภาคเอกชนชั้นนํา อาทิ ผู้อํานวยการสถาบันวิจัยเพื่อการพัฒนาประเทศไทย (TDRI) ประธานสภาอุตสาหกรรมแห่งประเทศไทย ประธานกรรมการหอการค้าไทยและสภาหอการค้าแห่งประเทศไทย ประธานสภาดิจิทัลเพื่อเศรษฐกิจและสังคมแห่งประเทศไทย ร่วมเป็นกรรมการ มีอํานาจ หน้าที่สําคัญในการกําหนดเป้าหมายและวางแผนยุทธศาสตร์การพัฒนา Soft Power ของประเทศไทย ส่งเสริมการสร้างภาพลักษณ์ที่ดีของประเทศไปสู่นานาประเทศ
นายอนุชา ยังกล่าวเพิ่มเติมว่า รัฐบาลมีความมุ่งมั่นตั้งใจที่จะผลักดัน Soft Power ไทยให้เป็นปัจจัยใหม่ในการสร้างประโยชน์ต่อการเติบโตทางเศรษฐกิจและการค้าระหว่างประเทศ ซึ่งคณะกรรมการชุดนี้ จะเป็นการเชื่อมโยงภาครัฐและภาคเอกชน เพื่อร่วมกันขับเคลื่อน Soft Power ไทยให้เกิดมูลค่าเชิงเศรษฐกิจให้ได้อย่างแท้จริง
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ชม ยุติธรรมจังหวัด กระตือรือร้น เข้าถึงประชาชนมากขึ้น ขอให้ทุกแห่งเร่งสานสัมพันธ์ชาวบ้านให้เข้าถึงกระบวนการยุติธรรมได้โดยง่าย
วันพุธที่ 1 ธันวาคม 2564
รัฐมนตรีว่าการกระทรวงยุติธรรม ชม ยุติธรรมจังหวัด กระตือรือร้น เข้าถึงประชาชนมากขึ้น ขอให้ทุกแห่งเร่งสานสัมพันธ์ชาวบ้านให้เข้าถึงกระบวนการยุติธรรมได้โดยง่าย
รัฐมนตรีว่าการกระทรวงยุติธรรม ชม ยุติธรรมจังหวัด กระตือรือร้น เข้าถึงประชาชนมากขึ้น ขอให้ทุกแห่งเร่งสานสัมพันธ์ชาวบ้านให้เข้าถึงกระบวนการยุติธรรมได้โดยง่าย เผยภาพรวมเยียวยาแพะแล้ว 2,525 ราย รวมกว่า 550 ล้านบาท
เมื่อวันที่ 1 ธันวาคม 2564 เวลา 10.00 น. ที่กระทรวงยุติธรรม มีการประชุมคณะผู้บริหารกระทรวงยุติธรรม โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวัลลภ นาคบัว รองปลัดกระทรวงยุติธรรม ผู้บริหารกระทรวงยุติธรรม อธิบดีกรมต่างๆ และข้าราชการเข้าร่วมประชุม
โดยในที่ประชุมได้รายงาน ภาพรวมการช่วยเหลือเยียวยาแพะหรือผู้เสียหายในคดีอาญา ปีงบประมาณ 2545-2565 ตาม พ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ.2544 และที่แก้ไขเพิ่มเติมจนถึงปัจจุบัน อนุมัติให้ความช่วยเหลือแพะหรือจําเลยในคดีอาญา ไปแล้ว 2,525 ราย เป็นเงิน 550,311,972 บาท โดยผลการพิจารณาช่วยเหลือเยียวยาแพะตามนโยบายของรัฐมนตรีว่าการกระทรวงยุติธรรมมีทั้งสิ้น 411 ราย ได้แก่ เอกสารครบถ้วนพร้อมนําเข้าประชุม 17 ราย ดําเนินการแจ้งสิทธิแล้วอยู่ระหว่างจําเลยมายื่นคําขอ 69 ราย ประสานผู้นําชุมชนและรอตรวจสอบที่อยู่ปัจจุบัน 15 ราย จําเลยย้ายภูมิลําเนาไปจังหวัดอื่น 8 ราย ไม่ประสงค์ยื่นคําขอ 35 ราย คดียังไม่ถึงที่สุด 90 ราย เกินระยะเวลายื่นคําขอ 1 ปี 6 ราย เสนอคณะกรรมการฯ พิจารณาแล้ว 57 ราย อื่น ๆ อีก 73 ราย ผลการพิจารณา 57 ราย พิจารณาจ่าย 11 ราย รวมเงิน 3,366,601 บาท
นายสมศักดิ์ กล่าวว่า ตนต้องขอชื่นชมข้าราชการและเจ้าหน้าที่ของสํานักงานยุติธรรมจังหวัด ที่มีความกระตือรือร้นที่ดี จากการที่ตนได้มีการลงพื้นที่ ได้รับรู้และเห็นว่าในหลายพื้นที่เข้าถึงประชาชนมากขึ้นกว่าเดิมมาก ช่วยเหลือ เข้าถึง สานสัมพันธ์กับชาวบ้าน ซึ่งตนขอให้เคร่งครัดแนวทางตรงนี้ เร่งให้เข้าถึงชาวบ้าน เพื่อให้พวกเขาสามารถเข้ากระบวนการยุติธรรมได้โดยง่าย และขอให้ทําเช่นเดียวกันทุกจังหวัด เราต้องไม่มีการเลือกปฏิบัติ เพราะอาจจะทําให้คนบางกลุ่มเกิดความน้อยเนื้อต่ําใจได้
รัฐบาลไทย-ข่าวทำเนียบรัฐบาล-ผู้ประกันตน ปลื้ม!! นายก สั่ง รมว.เฮ้ง จ่ายเยียวยาลูกจ้าง นายจ้างแล้วกว่า 9 หมื่นล้านบาท
วันพฤหัสบดีที่ 30 กันยายน 2564
ผู้ประกันตน ปลื้ม!! นายก สั่ง รมว.เฮ้ง จ่ายเยียวยาลูกจ้าง นายจ้างแล้วกว่า 9 หมื่นล้านบาท
- -
เมื่อวันที่ 30 กันยายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการจ่ายเงินเยียวยาแรงงานและผู้ประกอบการจากรัฐบาลใน 29 จังหวัดพื้นที่สีแดงเข้ม ได้แก่ กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร ปัตตานี ยะลา นราธิวาส สงขลา ชลบุรี ฉะเชิงเทรา พระนครศรีอยุธยา กาญจนบุรี สมุทรสงคราม สุพรรณบุรี เพชรบุรี ประจวบคีรีขันธ์ ราชบุรี อ่างทอง นครนายก ปราจีนบุรี ลพบุรี ระยอง สิงห์บุรี สระบุรี นครราชสีมา เพชรบูรณ์ และตาก เพื่อควบคุมการแพร่ระบาดของโควิด -19 ตามมาตรการของ ศบค.นั้นว่า ท่านนายกรัฐมนตรี และรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้มีความห่วงใยพี่น้องผู้ใช้แรงงานและผู้ประกอบการที่ได้รับผลกนะทบจากโควิด -19 จึงได้มีข้อสั่งการให้กระทรวงแรวงาน โดยสํานักงานประกันสังคม ดําเนินการโครงการเยียวยานายจ้าง ผู้ประกันตนมาตรา 33 มาตรา 39 และมาตรา 40 ซึ่งตั้งแต่ช่วงเดือนต้น ถึง 28 กันยายน 2564 กระทรวงแรงงาน โดยสํานักงานประกันสังคม (สปส.) ได้โอนเงินเข้าบัญชีพร้อมเพย์ที่ผูกกับเลขบัตรประชาชน เพื่อให้ความช่วยเหลือนายจ้าง และผู้ประกันตนทั้ง 3 มาตรา ไปแล้วเป็นเม็ดเงินเข้าสู่ระบบเศรษฐกิจกว่า 9 หมื่นล้านบาท ให้แก่นายจ้างกว่า 150,000 ราย ผู้ประกันตน ม.33,39 และ 40 จํานวนเกือบ 12 ล้านคน ส่วนที่เหลือผู้ประกันตน จํานวน 4 แสนกว่าราย และนายจ้าง จํานวนกว่า 2,100 ราย เงินยังไม่เข้าเนื่องจากสาเหตุบัญชียังไม่ได้ผูกพร้อมเพย์ หรือผูกพร้อมเพย์เลขบัตรประชาชนไม่ได้ เช่น เป็นบุคคลล้มละลาย ถูกอายัดบัญชีจากกรมบังคับคดี หรือเป็นผู้ทุพพลภาพ เป็นต้น ซึ่งอยู่ระหว่างดําเนินการเยียวยาเพิ่มเติม
นายสุชาติ ยังได้กําชับให้สํานักงานประกันสังคมเร่งประชาสัมพันธ์ให้ผู้ประกันตนที่ยังไม่ได้รับเงินรีบผูกพร้อมเพย์กับบัตรประชาชนชน และให้นายจ้างในสถานประกอบการแจ้งลูกจ้างรีบดําเนินการผูกบัญชีธนาคารพร้อมเพย์กับเลขประจําตัวประชาชน เพื่อให้ได้รับสิทธิประโยชน์การเยียวยาจากรัฐบาล
รัฐบาลไทย-ข่าวทำเนียบรัฐบาล-นายกฯ ย้ำเดินหน้ามาตรการเข้มข้น สกัด "โอมิครอน" ตั้งเป้าปี 65 ปีแห่งการฉีดวัคซีนบูสเตอร์
วันพฤหัสบดีที่ 23 ธันวาคม 2564
นายกฯ ย้ําเดินหน้ามาตรการเข้มข้น สกัด "โอมิครอน" ตั้งเป้าปี 65 ปีแห่งการฉีดวัคซีนบูสเตอร์
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ย้ําให้หน่วยงานด้านสาธารณสุขและเจ้าหน้าที่ตํารวจเพิ่มความถี่และความเข้มข้น เฝ้าระวังและติดตามนักท่องเที่ยวต่างชาติ หรือคนไทยที่เดินทางกลับเข้าประเทศ ต้องปฏิบัติตามเงื่อนไขและมาตรการสาธารณสุขที่กําหนด เพื่อป้องกันและชะลอการแพร่ระบาดของโรคโควิด-19 โดยเฉพาะสายพันธุ์โอมิครอน
.
ขณะเดียวกัน จะเร่งฉีดวัคซีนโควิด-19 ต่อเนื่อง ทั้งการฉีดวัคซีนเข็มกระตุ้นในกลุ่มเป้าหมาย กลุ่มเปราะบาง และทําความเข้าใจกลุ่มผู้ปฏิเสธการฉีดวัคซีน เพื่อให้เห็นประโยชน์ของการฉีดวัคซีน โดยตั้งเป้าหมายรณรงค์ให้ปี 2556 เป็นปีแห่งการฉีดวัคซีนบูสเตอร์ หรือวัคซีนเข็มกระตุ้น สําหรับคนไทยด้วย
.
ในช่วงนี้ถือเป็นช่วงหัวเลี้ยว หัวต่อ การเปลี่ยนผ่านของสายพันธุ์เดิม คือ เดลต้า ไปสู่โควิด-19 กลายพันธุ์ โอมิครอน ซึ่งเป็นความท้าทายระบบการป้องกันและควบคุมโรคที่ไทยและทั่วโลกกําลังเผชิญอยู่ รัฐบาลเข้าใจและเห็นใจผู้ประกอบการ ที่อาจต้องปรับรูปแบบการประกอบการในระยะนี้ ซึ่งทุกฝ่ายต้องช่วยซึ่งกันและกัน และขอให้ทุกคนปฏิบัติตาม Universal Prevention อย่างเคร่งครัด เพื่อได้ใช้ช่วงเวลาส่งท้ายปีเก่าต้อนรับปีใหม่อย่างมีความสุขและปลอดภัย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อนุมัติลดภาษีน้ำมันดีเซล 5 บาท/ลิตร เป็นเวลา 2 เดือน
วันศุกร์ที่ 20 พฤษภาคม 2565
อนุมัติลดภาษีน้ํามันดีเซล 5 บาท/ลิตร เป็นเวลา 2 เดือน
วันศุกร์ที่ 20 พฤษาภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยประชาชนที่ได้รับผลกระทบจากสถานการณ์ราคาพลังงาน จึงอนุมัติหลักการร่างกฎกระทรวงกําหนดพิกัดอัตราภาษีสรรพสามิต ซึ่งเป็นการปรับลดภาษีสรรพสามิตสินค้าน้ํามันดีเซลและน้ํามันอื่น ๆ ที่คล้ายกันประมาณลิตรละ 5 บาทตามชนิดของน้ํามันดีเซล ตั้งแต่วันที่ 21 พ.ค. – 20 ก.ค.2565 รวมระยะเวลา 2 เดือน โดยเป็นมาตรการทางภาษีระยะสั้นต่อเนื่องจากการปรับลดภาษีน้ํามันดีเซลลิตรละ 3 บาท ที่สิ้นสุดลงในวันนี้(20 พ.ค.65) เพื่อรักษาระดับราคาขายปลีกน้ํามันดีเซลในประเทศซึ่งเป็นต้นทุนในภาคการผลิตและภาคการขนส่งในทุกอุตสาหกรรม ไม่ให้ปรับตัวสูงขึ้นอย่างรวดเร็วจนกระทบต่อสถานการณ์ราคาสินค้าในประเทศเป็นภาระค่าครองชีพของประชาชนในระดับที่อาจเป็นอุปสรรคต่อการฟื้นฟูเศรษฐกิจของประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเป็นห่วงฝ่ายค้านคาดการณ์คำตัดสินกรณีเหมืองอัครา ไม่รอคำตัดสินของอนุญาโตตุลาการ เกรงสร้างให้สังคมสับสน วอนเคารพกระบวนการอนุญาโตตุลาการ
วันพุธที่ 20 ตุลาคม 2564
โฆษกรัฐบาลเป็นห่วงฝ่ายค้านคาดการณ์คําตัดสินกรณีเหมืองอัครา ไม่รอคําตัดสินของอนุญาโตตุลาการ เกรงสร้างให้สังคมสับสน วอนเคารพกระบวนการอนุญาโตตุลาการ
โฆษกรัฐบาลเป็นห่วงฝ่ายค้านคาดการณ์คําตัดสินกรณีเหมืองอัครา ไม่รอคําตัดสินของอนุญาโตตุลาการ เกรงสร้างให้สังคมสับสน วอนเคารพกระบวนการอนุญาโตตุลาการ ย้ํา "นายก" ยึดประโยชน์ของประเทศชาติและประชาชนเป็นหลัก
นายธนกร วังบุญคงชนะ โฆษกประจําสํานักนายกรัฐมนตรี เปิดเผยกรณีพรรคเพื่อไทยได้ออกมาตั้งโต๊ะแถลง กรณีเหมืองอัคราด้วยการคาดการณ์คําตัดสินของอนุญาโตตุลาการ ระหว่างบริษัทคิงส์เกต คอนโซลิเดท จํากัด ประเทศออสเตรเลีย ผู้ถือหุ้นใหญ่บริษัท อัครา รีซอร์สเซส จํากัด และราชอาณาจักรไทย ปัจจุบันยังไม่มีคําพิพากษาชี้ขาดออกมา โดยทั้งสองฝ่ายยังอยู่ระหว่างการเจรจาเพื่อหาข้อยุติร่วมกัน ซึ่งเป็นกระบวนการปกติที่ดําเนินการคู่ขนานไปกับกระบวนการอนุญาโตตุลาการ ยืนยันว่า ไทยต่อสู้คดีในชั้นอนุญาโตตุลาการด้วยความรอบคอบรัดกุม ยึดถือประโยชน์สูงสุดของประเทศเป็นหลัก ในส่วนที่ทั้งสองฝ่ายเข้าสู่กระบวนการเจรจาเพื่อระงับข้อพิพาท ไม่ได้หมายความว่ารัฐบาลเชื่อว่าจะแพ้คดีในชั้นอนุญาโตตุลาการแต่อย่างใด ซึ่งเป็นกระบวนการที่ดําเนินการเพื่อประโยชน์สูงสุดของคู่พิพาททั้งสองฝ่าย ขอให้ฝ่ายค้านรอการตัดสินชี้ขาดของคณะอนุญาโตตุลาการ ไม่ควรรีบออกมาคาดเดาเหตุการณ์ในอนาคต สร้างความสับสนให้กับพี่น้องประชาชนและสังคม ตามคําสั่งหัวหน้าคณะรักษาความสงบแห่งชาติ ที่ 72/2559 ลงวันที่ สั่ง ณ วันที่ 13 ธันวาคม พุทธศักราช 2559 เรื่อง การแก้ไขปัญหาผลกระทบจากการประกอบกิจการเหมืองแร่ทองคํา ให้ผู้ประกอบการที่ได้รับประทานบัตรและใบอนุญาตที่เกี่ยวข้องกับการประกอบกิจการเหมืองแร่ทองคํา ระงับการประกอบกิจการไว้ตั้งแต่วันที่ 1 มกราคม 2560 เป็นต้นไป เพื่อฟื้นฟูพื้นที่ตามมาตรการป้องกันและแก้ไขผลกระทบสิ่งแวดล้อม ที่ไม่ว่าพื้นที่ประทานบัตรจะอยู่ในความรับผิดชอบของหน่วยงานใดก็ตาม เป็นการคุ้มครองและป้องกันไว้ก่อนเพื่อไม่ไห้ประชาชนในพื้นที่ได้รับผลกระทบเฉพาะหน้าด้านสุขอนามัยและสิ่งแวดล้อมปนเปื้อนอย่างทันท่วงที และคําสั่งดังกล่าวเป็นไปด้วยความรอบคอบระมัดระวัง พอสมควรแก่เหตุ โดยให้ยุติการประกอบกิจการเหมืองแร่ทองคําปิดเหมืองทองทั่วประเทศชั่วคราว โดยไม่เลือกปฏิบัติ
“รัฐบาลยืนยันต่อสู้ตามกติกาสากล และคดีดังกล่าวก็อยู่ระหว่างการดําเนินการในอนุญาโตตุลาการ ซึ่งท่านนายกรัฐมนตรีก็เคยชี้แจงในการประชุมรัฐสภาเกี่ยวกับประเด็นเหมืองทองอัครา ปฏิเสธไม่ได้ใช้ ม.44 ปิดเหมือง แต่เป็นเรื่องการต่อสัมปทานให้ปรับปรุงแก้ไข หลังได้รับการร้องเรียนจากประชาชนที่ได้รับผลกระทบทางสุขภาพ ฝากฝ่ายค้านช่วยไตร่ตรองว่า ท่านพลเอก ประยุทธ์ฯ เป็นผู้เข้ามาแก้ปัญหาทุกเรื่อง ตั้งแต่ดํารงตําแหน่งหัวหน้าคณะรักษาความสงบแห่งชาติ จนปัจจุบันท่านได้รับเลือกเป็นนายกรัฐมนตรีและรัฐมนตรีว่าการกระทรวงกลาโหม โดยยึดหลักการเพื่อความปลอดภัยในชีวิตของประชาชนและสิ่งแวดล้อม ขณะที่ผู้นําฝ่ายค้านกลับนําทุกเรื่องมาเป็นประเด็นการเมือง ดิสเครดิตรัฐบาล โดยมองข้ามปัญหาสุขภาพของประชาชน” นายธนกร กล่าว
--------------------------------
รัฐบาลไทย-ข่าวทำเนียบรัฐบาล-รองโฆษกรัฐบาล เชิญประชาชนมีส่วนร่วมทางการเมือ งติดตามการอภิปราย ร่าง พ.ร.บ.งบประมาณ 2566 วงเงิน 3.18 ล้านล้าน งบประมาณการแก้ปัญหาความยากจนแบบพุ่งเป้ารวม 2.7 แสนล้านบาท
วันอาทิตย์ที่ 29 พฤษภาคม 2565
รองโฆษกรัฐบาล เชิญประชาชนมีส่วนร่วมทางการเมือ งติดตามการอภิปราย ร่าง พ.ร.บ.งบประมาณ 2566 วงเงิน 3.18 ล้านล้าน งบประมาณการแก้ปัญหาความยากจนแบบพุ่งเป้ารวม 2.7 แสนล้านบาท
รองโฆษกรัฐบาล เชิญประชาชนมีส่วนร่วมทางการเมือ งติดตามการอภิปราย ร่าง พ.ร.บ.งบประมาณ 2566 วงเงิน 3.18 ล้านล้าน งบประมาณการแก้ปัญหาความยากจนแบบพุ่งเป้ารวม 2.7 แสนล้านบาท
วันที่ 29 พ.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงการอภิปรายร่างพระราชบัญญัติงบประมาณรายจ่ายประจําปี 2566 ที่จะมีขึ้นระหว่างวันที่ 31 พ.ค.- 2 มิ.ย.ว่าถือเป็นโอกาสสําคัญที่นายกรัฐมนตรี พล.อ.ประยุทธ์ จันทร์โอชา จะได้ชี้แจงถึงความจําเป็นและแนวทางการใช้จ่ายงบประมาณเพื่อขับเคลื่อนนโยบาย แผนงานโครงการต่าง ๆ ตามยุทธศาสตร์ชาติ แผนพัฒนาเศรษฐกิจและสังคม และแก้ไขปัญหาสืบเนื่องจากความท้าทายต่าง ๆ โดยเฉพาะการฟื้นฟูเศรษฐกิจและสังคมในช่วงหลังการแพร่ระบาดโควิด-19 ซึ่งครอบคลุมด้านความมั่นคง การสร้างความสามารถทางการแข่งขัน การพัฒนาและเสริมสร้างศักยภาพทรัพยากรมนุษย์ การสร้างโอกาสและความเสมอภาคทางสังคม การสร้างการเติบโตบนคุณภาพชีวิตที่เป็นมิตรต่อสิ่งแวดล้อม และการพัฒนาระบบบริหารจัดการภาครัฐ วงเงินงบประมาณรวม 3.18 ล้านล้านบาท เพิ่มขึ้นจากปีก่อน 8.5 หมื่นล้านบาท แบ่งเป็นรายจ่ายประจํา 78.2% และรายจ่ายลงทุน 21.8%
สําหรับการดําเนินการของปี 2566 รัฐบาลได้กําหนดแผนงาน/โครงการที่จะนําไปสู่การแก้ปัญหาความยากจนแบบพุ่งเป้า งบประมาณรวม 2.7 แสนล้านบาท เกี่ยวข้อง 14 กระทรวง 265 โครงการ มีเป้าหมายคนจนในประเทศไทยลดลงอย่างยั่งยืน แบ่งเป็น 5 ด้าน ตัวอย่างของแต่ละด้าน มีเป้าหมายดังนี้
1) ด้านรายได้ งบประมาณ 1.73 แสนล้านบาท อาทิ การช่วยเหลือประชาชนเพื่อบรรเทาความยากลําบาก ผู้ถือบัตรสวัสดิการแห่งรัฐ 13.4 ล้านคน คนพิการไม่น้อยกว่า 2.09 ล้านคน เด็กเล็ก 2.58 ล้านคน ผู้ป่วยเอดส์ 8.8 แสนคน ลดต้นทุนการผลิตให้เกษตรกร เพิ่มพื้นที่ชลประทานแก่เกษตรกร เป็นต้น
2) ด้านการศึกษา งบประมาณ 1.81 หมื่นล้านบาท อาทิ การสร้างโอกาสทางการศึกษาสําหรับนักเรียนที่ขาดแคลนทุนทรัพย์ 2.62 ล้านคน ดูแลเด็กในศูนย์พัฒนาเด็กเล็ก 6.6 แสนคน เป็นต้น
3) ด้านสุขภาพ งบประมาณ 7.01 หมื่นล้านบาท อาทิ การดูแลค่ารักษาผู้มีสิทธิในระบบหลักประกันสุขภาพแห่งชาติ 13.45 ล้านคน ยกระดับคุณภาพมาตรฐานสถานพยาบาล 494 แห่ง
4) ด้านความเป็นอยู่ งบประมาณ 7.16 พันล้านบาท อาทิจัดที่ดินทํากินแก่ประชาชนที่ยากจน ขยายการเข้าถึงน้ําประปาเพิ่ม 2 แสนครัวเรือน ส่งเสริมโอกาสให้คนจนมีที่อยู่อาศัยเป็นของตนเอง
5) ด้านการเข้าถึงบริการภาครัฐ 2.16 พันล้านบาท อาทิ คุ้มครองผู้ประสบภัยทางสังคม แก้ปัญหาแรงงานต่างด้าวและการค้ามนุษย์ สนับสนุนการจัดสวัสดิการชุมชนผ่านกองทุนสวัสดิการชุมชน
นางสาวรัชดายังกล่าวเชิญชวนประชาชนติดตามการอภิปราย ร่างพ.ร.บ. งบประมาณรายจ่ายฯ เพื่อจะได้ทราบแนวทางการบริหารประเทศของรัฐบาล รวมทั้งโครงการต่าง ๆ ที่เป็นประโยชน์ ที่สําคัญอย่างยิ่งคือ เป็นโอกาสการมีส่วนร่วมทางการเมืองและการตรวจสอบของภาคประชาชน อีกทั้ง งบประมาณรายจ่ายนี้เป็นงบที่ใช้ดูแลคนไทยทั้งประเทศภายใต้ปัจจัยความเสี่ยงจากเศรษฐกิจโลกและสถานการณ์โควิด-19 ที่ยังไม่สามารถนิ่งนอนใจได้ รัฐบาลจึงหวังเป็นอย่างยิ่งว่า การติติงและข้อเสนอจากสมาชิกสภาผู้แทนราษฎรจะเป็นไปอย่างสร้างสรรค์ เพื่อนําไปสู่การใช้งบประมาณอันจะทําให้เกิดประสิทธิภาพและประโยชน์สูงสุดของบ้านเมือง
รัฐบาลไทย-ข่าวทำเนียบรัฐบาล-รฟม. ห่วงใย จัดกิจกรรม มอบกล่องทันใจเติมความสุขให้ประชาชน ครั้งที่ 2
วันพุธที่ 25 สิงหาคม 2564
รฟม. ห่วงใย จัดกิจกรรม มอบกล่องทันใจเติมความสุขให้ประชาชน ครั้งที่ 2
วันที่ 24 ส.ค. 64 การรถไฟฟ้าขนส่งมวลชนแห่งประเทศไทย (รฟม.) ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากการแพร่ระบาดของเชื้อไวรัส COVID-19 ภายใต้กิจกรรมกล่องทันใจเติมความสุขให้ประชาชน ครั้งที่ 2 เป็นวันที่สอง
โดยได้มอบอาหารกล่อง จํานวน 1,000 กล่อง เพื่อแจกจ่ายให้แก่ประชาชนที่อยู่บริเวณร้านค้า ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน) ดังนี้
- ร้านอีเปีย (สถานีห้วยขวาง) อยู่ใกล้สถานีห้วยขวาง ประมาณ 200 เมตร
พิกัดร้าน https://g.page/EpiaRatchada?share
- ร้านนานาเสะ ราเม็ง (สถานีสุขุมวิท) อยู่ภายในโครงการ Midway Point ห้อง 4/4 ห่างจากสถานีสุขุมวิทประมาณ 45 เมตร
พิกัดร้าน https://goo.gl/maps/BUEmHB5H32Ef2uRj9
- ร้านข้าวมันไก่นายใหม่ (สถานีลาดพร้าว) อยู่ใกล้ร้าน Fresh Mart
พิกัดร้าน https://goo.gl/maps/pwaf9S1CVxQb8gDT9
- ร้าน Cabbage & Condoms Café (สถานีสุทธิสาร)
พิกัดร้าน https://g.page/cabbagesandcondomscafe?share
- ร้านก๋วยเตี๋ยวค่ายมวย (สถานีรัชดาภิเษก)
พิกัดร้าน https://goo.gl/maps/z6CAmEUF14VE7FJc9
โดยท่านที่สนใจสามารถตามไปอุดหนุนและให้กําลังใจร้านค้าได้ตามลิงก์ข้างต้น ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดําเนินมาอย่างต่อเนื่อง โดยได้จัดขึ้น เป็นครั้งที่ 2 หลังจากครั้งแรก รฟม. ได้สนับสนุนร้านอาหารตามแนวสายทางรถไฟฟ้าเพื่อมอบแก่บุคลากรทางการแพทย์ และโรงพยาบาลสนาม จํานวน 8,000 กล่อง และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง รวมจํานวน 16,000 กล่อง โดยมีระยะเวลาดําเนินกิจกรรมตั้งแต่วันที่ 23 – 30 สิงหาคม 2564
ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-PM welcoms Austrian investment in digital technology, transport/smart logistics, and health and wellness
วันจันทร์ที่ 7 กุมภาพันธ์ 2565
PM welcoms Austrian investment in digital technology, transport/smart logistics, and health and wellness
PM welcoms Austrian investment in digital technology, transport/smart logistics, and health and wellness
February 4, 2022, at 1330hrs, at the Ivory Room, Thai Khu Fah Building, Government House, H.E. Mrs. Eva Hager, Ambassador of the Republic of Austria to Thailand, paid a courtesy call on Prime Minister and Defense Minister Gen. Prayut Chan-o-cha on occasion of her completion of tenure. Government Spokesperson Thanakorn Wangboonkongchana disclosed gist of the meeting as follows:
The Prime Minister was pleased to meet with the Austrian Ambassador. He commended close and long-standing relations between Thailand and Austria which have spanned for over 153 years, and expressed hope that relations and cooperation would continue to be promoted for the benefits of both countries and the people. The Prime Minister also thanked the Austrian Ambassador for her active role in promoting mutual relations throughout her tenure, and hopes that the incoming Austrian Ambassador would continue to follow the course, as Thailand stands ready to cooperate and provide full support.
The Austrian Ambassador expressed pleasure to meet with the Prime Minister today, and affirmed Austria’s support on Thailand’s hosting of the APEC Summit this year. She congratulated cordial relations between the two countries, and was impressed with Thai people's hospitality and the country's beautiful culture and nature. Thailand and Austria have forged strong cooperation in various areas, especially in trade and investment, and education on which an MOU has been signed to push forward vision into action.
Thailand also stands ready to exchange experiences in COVID-19 situation administration. At present, the country has been reopened to foreign visitors, and the Prime Minister hopes for an increasing exchange of visits and tourism activities between people of the two countries.
Both parties agreed that Thailand and Austria have much potential to enhance mutual trade and investment cooperation and increase trade values in a bid to promote post-COVID-19 economic recovery in a sustainable manner. The Prime Minister extended his invitation to Austrian investors to consider investment in the Eastern Economic Corridor (EEC) in the fields of digital and 5G technology, health and wellness, and transport/smart logistics. The Austrian Ambassador agreed that it would be a good opportunity for Austrian investors, considering Thailand's high potential, and committed to push forward investment cooperation expansion between the two countries.
The Prime Minister and the Ambassador also discussed academic and education cooperation, especially vocational education cooperation of which considerable progress has been made. The two countries also signed an MOU on sports cooperation last year under which the Prime Minister expects more cooperation on the exchange of sports coaches.
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 24 กันยายน 2564​ พบพนักงานติดเชื้อไวรัส COVID-19 จำนวน​ 4 ราย
วันจันทร์ที่ 27 กันยายน 2564
ประกาศ ขสมก. ประจําวันที่ 24 กันยายน 2564​ พบพนักงานติดเชื้อไวรัส COVID-19 จํานวน​ 4 ราย
ประกาศ ขสมก. ประจําวันที่ 24 กันยายน 2564​ พบพนักงานติดเชื้อไวรัส COVID-19 จํานวน​ 4 ราย
1)​ พนักงานเก็บค่าโดยสารรถธรรมดา สาย 42 เพศชาย อายุ 58 ปี (พนักงานดังกล่าวปฏิบัติหน้าที่ช่วยงานธุรการ ณ อู่บรมราชชนนี เนื่องจากป่วยเป็นโรคไตวาย)
2) พนักงานเก็บค่าโดยสารรถปรับอากาศ​สาย 511 เพศหญิง อายุ 25 ปี
3) พนักงานขับรถโดยสารธรรมดา สาย 24 เพศชาย อายุ 39 ปี
4) พนักงานเก็บค่าโดยสารรถธรรมดา สาย 136 เพศชาย อายุ 48 ปี
รัฐบาลไทย-ข่าวทำเนียบรัฐบาล-ลดต้น ลดดอก ! ช่วยลูกหนี้ กยศ. สู้ภัยโควิด-19
วันพุธที่ 23 มิถุนายน 2564
ลดต้น ลดดอก ! ช่วยลูกหนี้ กยศ. สู้ภัยโควิด-19
....
การระบาดของโรคโควิด-19 ส่งผลกระทบต่อทุกภาคส่วน ปีนี้กองทุนเงินให้กู้ยืมเพื่อการศึกษา หรือ กยศ. จึงเตรียมวงเงินไว้รองรับนักเรียนนักศึกษาที่ต้องการความช่วยเหลือถึง 3.8 หมื่นล้านบาท พร้อมเพิ่มความสะดวกในการเข้าถึงให้ด้วยการ ยกเลิกการกําหนดให้มีผู้ค้ําประกัน ในสัญญาเงินกู้
.
ส่วน มาตรการช่วยเหลือ ลูกหนี้ กยศ. มีดังนี้
1. ผู้ที่ไม่เคยผิดนัดชําระ ลดดอกเบี้ยให้เหลือ 0.01% ต่อปี
2. ผู้ที่ชําระหนี้ปิดบัญชี ลดเบี้ยปรับให้ 100%
3. ผู้ชําระหนี้ค้างทั้งหมด ลดเบี้ยปรับให้ 80%
4. ผู้ไม่เคยผิดนัดชําระ และจ่ายปิดบัญชีในคราวเดียว ลดเงินต้นให้ 5%
5. ผู้ที่ไม่สามารถชําระหนี้ได้ตามกําหนด ลดอัตราการคิดเบี้ยปรับเหลือ 0.5%
ทั้งหมดนี้ มีผลถึง 31 ธ.ค.64
.
สําหรับผู้กู้ที่ผิดนัดชําระ ปี 2563 และ 2564 จะชะลอการฟ้องคดีไปถึง 31 มี.ค.65 ยกเว้น คดีที่ขาดอายุความในปีนี้ พร้อมงดการขายทอดตลาด
.
กรณีถูกบังคับคดีจนถึงสิ้นปีนี้ จะงดการขายทอดตลาด
.
ผู้กู้ยืมเงินที่มีบัตรสวัสดิการแห่งรัฐ จะได้รับการพักชําระหนี้ 2 ปี
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบทสร้างสะพานข้ามคลองตำมะลัง อำเภอเมือง จังหวัดสตูล เชื่อมเกาะสู่แผ่นดินใหญ่ เพื่อให้ประชาชนเดินทางสะดวกรวดเร็วปลอดภัย
วันอังคารที่ 31 พฤษภาคม 2565
กรมทางหลวงชนบทสร้างสะพานข้ามคลองตํามะลัง อําเภอเมือง จังหวัดสตูล เชื่อมเกาะสู่แผ่นดินใหญ่ เพื่อให้ประชาชนเดินทางสะดวกรวดเร็วปลอดภัย
ส่งเสริมเศรษฐกิจการขนส่งสินค้าการเกษตรและประมงในพื้นที่ ตามนโยบายของรัฐมนตรีว่าการกระทรวงคมนาคม คาดก่อสร้างแล้วเสร็จในเดือนพฤษภาคม 2566
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างสะพานข้ามคลองตํามะลัง อําเภอเมือง จังหวัดสตูล ซึ่งปัจจุบันการก่อสร้างมีความคืบหน้าไปแล้วกว่าร้อยละ 42 ขณะนี้อยู่ระหว่างการก่อสร้างพื้นสะพานรูปกล่องของตอม่อช่วงกลางน้ําและติดตั้งราวสะพานหล่อสําเร็จรูป คาดว่าจะก่อสร้างแล้วเสร็จในเดือนพฤษภาคม 2566 ทั้งนี้ เพื่อเป็นการบรรเทาความเดือดร้อนให้กับประชาชน สามารถเดินทางระหว่างเกาะตํามะลังและแผ่นดินใหญ่ได้อย่างสะดวก รวดเร็ว ปลอดภัย และประหยัดเวลาในการเดินทางไปโรงพยาบาลเมื่อมีเหตุฉุกเฉินหรือการอพยพประชาชนในกรณีเกิดภัยพิบัติ ส่งเสริมเศรษฐกิจการขนส่งสินค้าทางการเกษตรและประมงในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
เนื่องจากประชาชนที่อาศัยอยู่บนเกาะตํามะลัง อําเภอเมือง จังหวัดสตูล ประมาณ 2,000 ครัวเรือน ได้รับความเดือดร้อนในการเดินทาง โดยที่ผ่านมาการเดินทางจากฝั่งไปยังบริเวณเกาะต้องสัญจรด้วยเรือข้ามฟาก ต้องใช้เวลาประมาณ 30 นาที ทช. จึงได้ดําเนินโครงการก่อสร้างสะพานข้ามคลองตํามะลัง ซึ่งโครงการดังกล่าวเป็นโครงการที่ได้รับพระราชทานพระราชานุมัติจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี รับไว้เป็นโครงการอันเนื่องมาจากพระราชดําริ ซึ่งพื้นที่ส่วนใหญ่มีสภาพเป็นป่าสงวนแห่งชาติ ทช. จึงได้ว่าจ้างบริษัทที่ปรึกษาวิเคราะห์ผลกระทบสิ่งแวดล้อม เสนอสํานักงานนโยบายและแผนทรัพยากรธรรมชาติและสิ่งแวดล้อม เพื่อพิจารณานําเสนอคณะกรรมการผู้ชํานาญการพิจารณารายงานการวิเคราะห์ผลกระทบสิ่งแวดล้อมด้านโครงสร้างพื้นฐานทางบกและอากาศ ต่อมา ทช. จึงได้ดําเนินการสํารวจและออกแบบโครงการดังกล่าว และได้เริ่มก่อสร้างสะพานข้ามคลองตํามะลัง จังหวัดสตูล ใช้งบประมาณในการก่อสร้างรวม 433.190 ล้านบาท โดยมีจุดเริ่มต้นจากแยกทางหลวงแผ่นดินหมายเลข 406 บริเวณ กม. ที่ 93+900 ด้านขวาทาง ตรงเข้าสู่ท่าเทียบเรือประมงเอกชนริมคลองตํามะลัง จากนั้นสะพานจะข้ามไปยังฝั่งบ้านตํามะลังเหนือ หมู่ที่ 2 ผ่านพื้นที่เกษตรกรรมและถนนดินไปสิ้นสุดที่บริเวณถนนสาธารณะของหมู่บ้าน ซึ่งรายละเอียดของงานก่อสร้างประกอบด้วย การก่อสร้างถนนต่อเชื่อมฝั่งแผ่นดิน บริเวณ กม. ที่ 0+000 - 0+690.500 เป็นถนนคอนกรีตเสริมเหล็กขนาด 2 ช่องจราจร มีไหล่ทางความยาว 660 เมตร ก่อสร้างสะพานข้ามคลองตํามะลัง บริเวณ กม. ที่ 0+690.500 - 1+491.500 เป็นโครงสร้างสะพานคอนกรีตเสริมเหล็ก มีพื้นสะพานเป็นแบบคานคอนกรีตอัดแรงรูปกล่องชนิดหล่อในที่ขนาด 2 ช่องจราจร มีทางเท้าความยาว 801 เมตร และก่อสร้างถนนต่อเชื่อมสะพานฝั่งเกาะตํามะลัง บริเวณ กม. ที่ 1+491.500 - 2+750 เป็นถนนคอนกรีตเสริมเหล็ก ขนาด 2 ช่องจราจร มีไหล่ทางความยาวประมาณ 1,200 เมตร นอกจากนี้ ในส่วนของการก่อสร้างลานจอดรถฝั่งเกาะตํามะลัง สามารถรองรับรถยนต์ได้ประมาณ 80 คัน และรองรับรถจักรยานยนต์ได้ประมาณ 126 คัน รวมถึงก่อสร้างบันไดทางลาดขึ้นลงสะพาน เพื่อเป็นการอํานวยความสะดวกให้ประชาชนสามารถเดินข้ามคลองตํามะลังได้อีกด้วย
รัฐบาลไทย-ข่าวทำเนียบรัฐบาล-โฆษกรัฐบาลสวน “ประเสริฐ” จะโหมโรงทั้งทีก็ควรอยู่บนข้อเท็จจริง ไม่ใช่พูดไปเรื่อย ยัน “นายกฯ”บริหารงานโปร่งใสตรวจสอบได้ เหน็บนโยบายรัฐถูกใจประชาชนแต่ไม่ถูกใจฝ่ายค้าน
วันอังคารที่ 25 มกราคม 2565
โฆษกรัฐบาลสวน “ประเสริฐ” จะโหมโรงทั้งทีก็ควรอยู่บนข้อเท็จจริง ไม่ใช่พูดไปเรื่อย ยัน “นายกฯ”บริหารงานโปร่งใสตรวจสอบได้ เหน็บนโยบายรัฐถูกใจประชาชนแต่ไม่ถูกใจฝ่ายค้าน
โฆษกรัฐบาลสวน “ประเสริฐ” จะโหมโรงทั้งทีก็ควรอยู่บนข้อเท็จจริง ไม่ใช่พูดไปเรื่อย ยัน “นายกฯ”บริหารงานโปร่งใสตรวจสอบได้ เหน็บนโยบายรัฐถูกใจประชาชนแต่ไม่ถูกใจฝ่ายค้าน
วันที่ 25 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า รัฐบาล พล.อ.ประยุทธ์ จันทร์โอชา นายกรัฐมนตรี และรมว.กลาโหม ทุจริตพุ่ง และไม่กล้าแตะพรรคร่วมรัฐบาลเพราะกลัวรัฐบาลพังว่า นายประเสริฐคงยังคิดถึงภาพหลอนติดตาสมัยรัฐบาลพรรคเพื่อไทยที่มีการทุจริตจนอดีตนายกรัฐมนตรีต้องหนีไปต่างประเทศแล้วปล่อยให้อดีตรัฐมนตรีต้องถูกจําคุก จึงคิดว่ารัฐบาลอื่นจะ เหมือนกับรัฐบาลของตัวเอง ทั้งนี้ หากจะโหมโรงการอภิปรายตามมาตรา 152 ก็ควรจะโหมโรงด้วยข้อมูลที่เป็นข้อเท็จจริง เพื่อให้เกิดความน่าเชื่อถือ และประชาชนจะได้ติดตาม ไม่ใช่พูดโหมโรงไปเรื่อยชนิดผีเจาะปากพูด อย่างไรก็ตาม ยืนยันว่า รัฐบาลพร้อมรับฟังทุกความคิดเห็นและข้อเสนอแนะ แต่จะต้องเป็นข้อเสนอแนะที่อยู่บนพื้นฐานของข้อเท็จจริง ไม่ใช่แค่พูดเอามันแบบที่ฝ่ายค้านชอบทํา
“ยืนยันว่านายกรัฐมนตรีไม่ได้ห่วงอํานาจของตัวเอง อยากให้ฝ่ายค้านเลิกใช้วิธีเก่า ๆ เสี้ยมให้คนแตกคอกันได้แล้ว เพราะการบริหารประเทศตลอดระยะเวลาที่ผ่านมานั้น ท่านนายกฯ บริหารประเทศโดยยึดประโยชน์ของประชาชนเป็นที่ตั้ง ซึ่งหลายนโยบายนั้นถูกใจประชาชน แต่อาจจะไม่ถูกใจฝ่ายค้าน จึงทําให้มีนักการเมืองบางคนบางกลุ่มนําไปบิดเบือนข้อเท็จจริงจนประชาชนสับสน ดังนั้น เมื่อประชาชนชื่นชอบนโยบายของรัฐบาล จึงเข้าใจได้ว่า เหตุใดฝ่ายค้านจึงไม่อยากให้ท่านนายกฯ อยู่ในตําแหน่งต่อไปแม้เพียงแค่นาทีเดีย” นายธนกร กล่าว
รัฐบาลไทย-ข่าวทำเนียบรัฐบาล-สธ. เผย 14 วัน โควิดไทยเริ่มทรงตัว หากสถานการณ์ดีขึ้น พร้อมเสนอ ศบค. ผ่อนคลายมาตรการ
วันเสาร์ที่ 15 มกราคม 2565
สธ. เผย 14 วัน โควิดไทยเริ่มทรงตัว หากสถานการณ์ดีขึ้น พร้อมเสนอ ศบค. ผ่อนคลายมาตรการ
.....
นพ.เกียรติภูมิ วงศ์รจิต ปลัดกระทรวงสาธารณสุข สรุปแนวโน้มสถานการณ์โควิด-19 ตามที่คาดว่าจะมีการระบาดหลังจากช่วงปีใหม่ เนื่องจากมีการเดินทางและมีเชื้อสายพันธุ์โอไมครอน ขณะนี้ครบ 14 วันแล้ว พบว่าช่วงสัปดาห์แรกเพิ่มขึ้นอย่างรวดเร็ว แต่ขณะนี้มีแนวโน้มทรงตัวและค่อย ๆ ลดลง ขณะที่ผู้ป่วยหนักมีแนวโน้มลดลงเช่นกัน ส่วนผู้ใส่ท่อช่วยหายใจที่ป่วยหนักมากลดลงต่ําที่สุดเท่าที่เคยมี
.
ส่วนการเตือนภัยโรคโควิดขณะนี้อยู่ในระดับ 4 ประชาชนต้องปฏิบัติตามมาตรการป้องกันตัวเองแบบครอบจักรวาล งดเข้าสถานที่เสี่ยง และชะลอการเดินทาง ซึ่งที่ผ่านมา แผนการชะลอการระบาดถือว่าควบคุมได้ดี จึงต้องขอบคุณทุกภาคส่วนที่ร่วมมือกัน พร้อมขอความร่วมมือประชาชนมารับวัคซีน และตรวจ ATK เป็นหลัก
.
หากสถานการณ์ทุกอย่างดีขึ้น จะพิจารณาจะลดระดับการเตือนภัยในระยะถัดไป รวมถึงเสนอ ศบค.ให้ผ่อนคลายมาตรการต่าง ๆ ให้มากที่สุดและเร็วที่สุด เพื่อให้ประชาชนกลับมาใช้ชีวิตได้อย่างปกติ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมเจ้าท่า ติวเข้มระบบประมวลผลข้อมูลกองเรือประมงไทย
วันพุธที่ 26 มกราคม 2565
กรมเจ้าท่า  ติวเข้มระบบประมวลผลข้อมูลกองเรือประมงไทย
พร้อมจัดระเบียบตามเป้าหมาย UNSDG 14 เพื่อความยั่งยืน
วันที่ 26 มกราคม 2565 นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ ร่วมประชุม เรื่อง การใช้กฎหมายเพื่อบริหารจัดการกองเรือประมงไทยและการซักซ้อมความเข้าใจการใช้ระบบประมวลผลข้อมูลกองเรือประมง (FLEET) ในระบบ THISIS ณ ห้องประชุมวิสูตรสาครดิษฐ์ ชั้น 4 อาคาร 162 ปี กรมเจ้าท่า
ตามที่รัฐบาลได้ดําเนินนโยบายเพื่อแก้ไขปัญหาการทําประมงผิดกฎหมาย ขาดการรายงานและไร้การควบคุม (IUU Fishing) และปฏิบัติตามแผนบริหารจัดการประมง (Fisheries Management Plan) ตั้งแต่ปี 2558 กรมเจ้าท่าและกรมประมงได้บูรณาการสํารวจเรือประมงและจัดทําฐานข้อมูลกองเรือประมงไทยให้มีความถูกต้องเป็นปัจจุบัน เพื่อใช้จัดการกองเรือประมงให้เกิดประสิทธิภาพและใช้สอยทรัพยากรประมงได้อย่างยั่งยืน สอดคล้องตามเป้าหมายการพัฒนาที่ 14 “Life Below Water” ขององค์การสหประชาชาติ หรือ UNSDG14 สํานักมาตรฐานทะเบียนเรือ กรมเจ้าท่า จึงได้จัดประชุมการใช้กฎหมายเพื่อบริหารจัดการกองเรือประมงไทยและการซักซ้อมความเข้าใจการใช้ระบบประมวลผลข้อมูลกองเรือประมง (FLEET) ในระบบ THISIS เพื่อให้ความรู้เกี่ยวกับการใช้กฎหมายเพื่อบริหารจัดการกองเรือประมงไทย และซักซ้อมความเข้าใจในระบบประมวลผลข้อมูลกองเรือประมง (FLEET) ในระบบ THISIS ให้สอดคล้องกับข้อกฎหมาย มีความถูกต้อง เป็นปัจจุบันและเป็นไปในทิศทางเดียวกัน ผู้เข้าร่วมประชุมประกอบด้วยหน่วยงานส่วนกลาง และเจ้าท่าภูมิภาคสาขา 1-7 ที่ปฏิบัติงานด้านทะเบียนเรือ
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 27 กันยายน 2564​ พบพนักงานติดเชื้อไวรัส COVID-19 จำนวน​ 6 ราย​
วันจันทร์ที่ 27 กันยายน 2564
ประกาศ ขสมก. ประจําวันที่ 27 กันยายน 2564​ พบพนักงานติดเชื้อไวรัส COVID-19 จํานวน​ 6 ราย​
ประกาศ ขสมก. ประจําวันที่ 27 กันยายน 2564​ พบพนักงานติดเชื้อไวรัส COVID-19 จํานวน​ 6 ราย​
1)​ พนักงานเก็บค่าโดยสารรถธรรมดา สาย 165 เพศหญิง อายุ 45 ปี
2) พนักงานเก็บค่าโดยสารรถธรรมดา สาย 15 เพศชาย อายุ 21 ปี
3) พนักงานขับรถโดยสารธรรมดา สาย 165 เพศชาย อายุ 51 ปี
4) พนักงานเก็บค่าโดยสารรถธรรมดา สาย 15 เพศหญิง อายุ 20 ปี
5) พนักงานการเงินบัญชีค่าโดยสาร ระดับ 2 อู่รังสิต เขตการเดินรถที่ 1 เพศหญิง อายุ 53 ปี
6) พนักงานขับรถโดยสารธรรมดา สาย 501 เพศชาย อายุ 48 ปี
รัฐบาลไทย-ข่าวทำเนียบรัฐบาล-รมว.พม. รับมอบหนังสือจากผู้แทนผู้อยู่อาศัยโครงการเคหะชุมชนนวมินทร์ ขอความช่วยเหลือให้ กคช. เร่งเข้าครอบครองโครงการฯ ภายหลังเดือดร้อนจากถูกตัดน้ำ-ไฟฟ้า
วันอังคารที่ 15 มิถุนายน 2564
รมว.พม. รับมอบหนังสือจากผู้แทนผู้อยู่อาศัยโครงการเคหะชุมชนนวมินทร์ ขอความช่วยเหลือให้ กคช. เร่งเข้าครอบครองโครงการฯ ภายหลังเดือดร้อนจากถูกตัดน้ํา-ไฟฟ้า
รมว.พม. รับมอบหนังสือจากผู้แทนผู้อยู่อาศัยโครงการเคหะชุมชนนวมินทร์ ขอความช่วยเหลือให้ กคช. เร่งเข้าครอบครองโครงการฯ ภายหลังเดือดร้อนจากถูกตัดน้ํา-ไฟฟ้า
วันนี้ (15 มิ.ย. 64) เวลา 09.30 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า วันนี้ ตนได้รับมอบหนังสือจาก นายสุรสิทธิ์ สัมนิตย์ ผู้แทนผู้อยู่อาศัยโครงการเคหะชุมชนนวมินทร์ เขตบึงกุ่ม กทม. เพื่อขอความช่วยเหลือให้การเคหะแห่งชาติ (กคช.) เร่งดําเนินการเข้าครอบครองและบริหารจัดการโครงการฯ ซึ่งชาวชุมชนกําลังได้รับความเดือดร้อนจากการที่บริษัทเอกชนตัดน้ําและไฟฟ้าภายในห้องพักอาศัย ในขณะที่ สัญญาการให้บริษัทเอกชนเช่าเหมาและบริหารจัดการโครงการดังกล่าวได้สิ้นสุดลงแล้ว ทั้งนี้ ตนจะเร่งช่วยเหลือดําเนินการในเรื่องนี้ ตามที่ พลเอกประยุทธ์ จันทร์โอชา นายกรัฐมนตรี ได้ให้นโยบายไว้ว่า อะไรก็ตามที่เป็นภาระของประชาชน ถ้าเราช่วยเหลือประชาชนได้ เราต้องให้ความช่วยเหลือตอนนี้ สําหรับค่าเช่าจะพยายามลดลงให้ โดยตนได้ให้นโยบายกับ บอร์ด กคช. ไว้ว่า ถ้าเป็นไปได้ ต้องให้มีราคาต่ํากว่าราคาตลาดร้อยละ 30-40 ประชาชนจะได้ไม่ต้องเดือดร้อน
นายสุรสิทธิ์ กล่าวว่า ชาวเคหะชุมชนนวมินทร์กําลังได้รับความเดือดร้อนจากการกระทําของบริษัทเอกชน ทําให้มีค่าใช้จ่ายต่างๆ และขณะนี้ ได้ถูกตัดน้ําและไฟฟ้า จึงต้องมาร้องเรียนต่อท่านรัฐมนตรีว่าการกระทรวงการพัฒนาสังคมและความมั่นคงของมนุษย์ เพื่อให้เร่งดําเนินการผลักดัน กคช. เข้าครอบครองและบริหารจัดการโครงการฯ ซึ่งเป็นทรัพย์สินของ กคช. และตนเห็นว่า หาก กคช. เข้าไปช้ากว่านี้ อาจจะทําให้ชุมชนได้รับความเสียหายมากขึ้น จากการกระทําของบริษัทเอกชนที่อ้างว่ามีสิทธิโดยชอบธรรมในการบริหารจัดการ ในขณะที่ หมดสัญญาแล้วตั้งแต่ปี 2561 ทั้งนี้ ตนเชื่อมั่นว่า กคช. สามารถเข้าไปบริหารจัดการโครงการฯ ได้ เพราะมีสภาพคล่องตัว มีบุคลากรที่ดี และสามารถอํานวยความสะดวกได้
รัฐบาลไทย-ข่าวทำเนียบรัฐบาล-ครม.เห็นชอบร่างกฎกระทรวงกำหนดประเภทสินค้าตามพิกัดอัตราภาษีสรรพสามิต พ.ศ. .... และร่างกฎกระทรวงกำหนดพิกัดอัตราภาษีสรรพสามิต (ฉบับที่ ..) พ.ศ. ....
วันอังคารที่ 7 ธันวาคม 2564
ครม.เห็นชอบร่างกฎกระทรวงกําหนดประเภทสินค้าตามพิกัดอัตราภาษีสรรพสามิต พ.ศ. .... และร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. ....
ครม.เห็นชอบร่างกฎกระทรวงกําหนดประเภทสินค้าตามพิกัดอัตราภาษีสรรพสามิต พ.ศ. .... และร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. .... จัดเก็บภาษี รถยนต์กระบะ 3 ล้อ รถกอล์ฟ รถบักกี้ รถ ATV และรถจักรยานยนต์แบบพลังงานไฟฟ้า
ครม.เห็นชอบร่างกฎกระทรวงกําหนดประเภทสินค้าตามพิกัดอัตราภาษีสรรพสามิต พ.ศ. .... และร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. .... จัดเก็บภาษี รถยนต์กระบะ 3 ล้อ รถกอล์ฟ รถบักกี้ รถ ATV และรถจักรยานยนต์แบบพลังงานไฟฟ้า คาดสร้างรายได้เข้ารัฐ 400 ล้านบาทต่อปี
วันนี้ (7 ธ.ค. 2564) นายธนกร วังบุญคงชนะ โฆษกประจําสํานักนายกรัฐมนตรี เผยว่า ที่ประชุมครม. มีมติเห็นชอบร่างกฎกระทรวงกําหนดประเภทสินค้าตามพิกัดอัตราภาษีสรรพสามิต พ.ศ. .... และร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. .... เพื่อสร้างความเป็นธรรมและเกิดความชัดเจนในการจัดเก็บภาษีสรรพสามิตสําหรับสินค้ารถยนต์และรถจักรยานยนต์ที่มีรูปแบบใหม่ รวมทั้งเป็นการส่งเสริมอุตสาหกรรมรถจักรยานยนต์แบบพลังงานไฟฟ้าในประเทศและเพื่อรักษาสิ่งแวดล้อม
ทั้งนี้ ครม. มีมติเห็นชอบร่างกฎกระทรวงรวม 2 ฉบับเพื่อกําหนดให้รถกอล์ฟที่มี ลักษณะแบบต่าง ๆ(Golf cart) รถบักกี้ (Buggy) และรถ ATV ที่ขับเคลื่อน ด้วยพลังงานไฟฟ้าที่มีแรงดันไฟฟ้ามากว่า12 โวลต์ขึ้นไป หรือขับเคลื่อน ด้วยพลังงานเชื้อเพลิงและรถยนต์ 3 ล้อที่มีลักษณะการขับขี่เช่นเดียวกับรถจักรยานยนต์เป็นสินค้าที่ต้องเสียภาษีสรรพสามิต โดยแก้ไขเพิ่มเติมอัตราภาษีสรรพสามิตสินค้ารถยนต์และรถจักรยานยนต์ ซึ่งที่ผ่านมายังไม่มีการเก็บภาษีสรรพสามิตสําหรับสินค้าดังกล่าวหรือเก็บภาษีสรรพสามิต
ร่างกฎกระทรวง ทั้ง 2 ฉบับ ได้แก่ ร่างกฎกระทรวงกําหนดประเภทสินค้าตามพิกัดอัตราภาษี สรรพสามิต พ.ศ. .... และร่างกฎกระทรวงกําหนดพิกัดอัตราภาษีสรรพสามิต (ฉบับที่ ..) พ.ศ. .... โดยแก้ไขเพิ่มเติมบัญชีท้ายกฎกระทรวงกําหนดพิกัดอัตราภาษี สรรพสามิต พ.ศ. 60 เพื่อกําหนดพิกัดอัตราภาษีสรรพสามิตสําหรับ สินค้ารถยนต์และรถจักรยานยนต์ประเภทต่าง ๆ ดังนี้
รถกอล์ฟที่มีลักษณะแบบต่าง ๆ (Golf cart) รถบักกี้ (Buggy) และรถ ATV จากเดิม ไม่มีการจัดเก็บภาษีสรรพสามิต และปรับปรุงพิกัดอัตราภาษีสรรพสามิตสําหรับรถยนต์กะบะ 3 ล้อ และรถจักรยานยนต์ เพื่อสร้างความเป็นธรรมและเกิดความชัดเจนในการจัดเก็บภาษีสรรพสามิตโดยใช้หลักเกณฑ์แรงดันไฟฟ้าเป็นไปตามมาตรฐานสากล
ทั้งนี้ การจัดเก็บภาษีสรรพสามิตสําหรับสินค้าดังกล่าวจะทําให้รัฐมีรายได้เพิ่มขึ้นหรือสูญเสียรายได้ อาทิ รถยนต์กระบะ 3 ล้อซึ่งเดิมจัดเก็บภาษีสรรพสามิตในอัตราภาษีตามมูลค่าร้อยละ 17 ถ้าปรับอัตราภาษีตามมูลค่าลงเหลือจะส่งผลให้รายได้ภาษีลดลง การจัดเก็บสรรพสามิตรถกอล์ฟที่มีลักษณะแบบต่างๆ (Golf cart) คาดว่าจะส่งผลให้รัฐมีรายได้จากจัดเก็บภาษีสรรพสามิตเพิ่มขึ้น ราว 400 ล้านบาท
โฆษกประจําสํานักนายกรัฐมนตรี กล่าวตอนท้ายว่า การกําหนดหลักเกณฑ์และอัตราภาษีสรรพสามิต ใช้แรงดันไฟฟ้าเป็นเกณฑ์อ้างอิงกับมาตรฐานสากล และยังสอดคล้องกับทิศทางและนโยบายการสร้างฐานการผลิตยานยนต์ไฟฟ้าในประเทศไทยด้วย
..................
รัฐบาลไทย-ข่าวทำเนียบรัฐบาล-อนุมัติ 338 ล้าน พัฒนาแหล่งท่องเที่ยวภาคใต้ฝั่งอันดามัน
วันอังคารที่ 21 มิถุนายน 2565
อนุมัติ 338 ล้าน พัฒนาแหล่งท่องเที่ยวภาคใต้ฝั่งอันดามัน
วันศุกร์ที่ 17 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าพัฒนาทรัพยากรการท่องเที่ยว โดยอนุมัติวงเงิน 338 ล้านบาท สําหรับกลุ่มจังหวัดภาคใต้ฝั่งอันดามัน ได้แก่ จ.สตูล ตรัง ภูเก็ต พังงา และกระบี่ เช่น โครงการพัฒนาศูนย์เรียนรู้อนุรักษ์ฟื้นฟูพะยูนและสัตว์ทะเลหายาก จ.ตรัง ให้ทันสมัย โครงการ Phuket Health Sandbox จ.ภูเก็ต เพิ่มความสะดวกด้วยแพลตฟอร์มออนไลน์ โครงการศูนย์กลางการท่องเที่ยวและนันทนาการชายฝั่งแห่งเมืองพังงา และโครงการพัฒนาแหล่งสปาวารีน้ําพุร้อนคลองท่อมเมืองสปา จ.กระบี่ ให้สะอาด สวยงาม และคงรักษาความเป็นธรรมชาติไว้ เพื่อรองรับและดึงดูดนักท่องเที่ยวทั้งชาวไทยและต่างชาติ สร้างรายได้ให้ประชาชน โดยคาดว่าในฤดูท่องเที่ยวช่วงปลายปีนี้จะมีนักท่องเที่ยวจากต่างชาติเดินทางมาเที่ยวเมืองไทยกว่า 1 ล้านคน/เดือน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. ไฟเขียว! ยกเว้นอากรนำเข้า Car seat สำหรับเด็ก ถึง 31 ธ.ค. 66 บรรเทาค่าใช้จ่าย ส่งเสริมความปลอดภัย - ปฏิบัติตามกฎหมายจราจร
วันอังคารที่ 28 มิถุนายน 2565
ครม. ไฟเขียว! ยกเว้นอากรนําเข้า Car seat สําหรับเด็ก ถึง 31 ธ.ค. 66 บรรเทาค่าใช้จ่าย ส่งเสริมความปลอดภัย - ปฏิบัติตามกฎหมายจราจร
.....
ที่ประชุม ครม. (28 มิ.ย. 65) เห็นชอบการยกเว้นอากรนําเข้า (ร้อยละ 20) สําหรับที่นั่งนิรภัยสําหรับเด็ก (Car seat) ตามร่างประกาศกระทรวงการคลัง ลดอัตราอากร และยกเว้นศุลกากร ตาม ม.12 แห่ง พ.ร.ก.พิกัดอัตราศุลกากร พ.ศ. 2530 โดยมีผลนับถัดจากวันที่ประกาศในราชกิจจานุเบกษา ถึง 31 ธ.ค. 66
.
เพื่อบรรเทาภาระค่าใช้จ่ายประชาชน สนับสนุนความปลอดภัย ส่งเสริมให้เกิดการใช้ที่นั่งนิรภัยสําหรับเด็ก และเป็นการปฏิบัติตามกฎหมาย พ.ร.บ.จราจรทางบก ฉบับที่ 13 ที่จะเริ่มบังคับใช้ 4 ก.ย. 65 ซึ่งคาดว่าจะมีความต้องการใช้สูงขึ้น โดยปัจจุบันตลาด Car seat สําหรับเด็ก ส่วนใหญ่เป็นการนําเข้าจากต่างประเทศ ในไทยยังมีการผลิตน้อย มติ ครม. ดังกล่าว จึงเป็นการช่วยลดราคาสินค้าให้กับผู้ปกครองได้
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการ ปฏิรูปตัวชี้วัดประสิทธิภาพกระบวนการยุติธรรมทางอาญา ครั้งที่ ๒/๒๕๖๔
วันศุกร์ที่ 3 กันยายน 2564
กระทรวงยุติธรรม ประชุมคณะอนุกรรมการ ปฏิรูปตัวชี้วัดประสิทธิภาพกระบวนการยุติธรรมทางอาญา ครั้งที่ ๒/๒๕๖๔
กระทรวงยุติธรรม ประชุมคณะอนุกรรมการปฏิรูปตัวชี้วัดประสิทธิภาพกระบวนการยุติธรรมทางอาญา ครั้งที่ ๒/๒๕๖๔
ในวันจันทร์ที่ ๓๐ สิงหาคม ๒๕๖๔ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการปฏิรูปตัวชี้วัดประสิทธิภาพกระบวนการยุติธรรมทางอาญา ครั้งที่ ๒/๒๕๖๔ ผ่านระบบการประชุมทางไกล (Video Conference) โดยมี พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม และนายไชยวัฒน์ ร่างเล็ก รองผู้อํานวยการสํานักงานกิจการยุติธรรม เข้าร่วมประชุม เพื่อพิจารณา (ร่าง) ข้อเสนอการปฏิรูปประสิทธิภาพกระบวนการยุติธรรมทางอาญาโดยใช้การประเมินด้วยตัวชี้วัด เพื่อนําเสนอต่อคณะรัฐมนตรี
โดยที่ประชุมมีมติให้ดําเนินการ ดังนี้ ๑. สอบทานผลการจัดเก็บข้อมูลตัวชี้วัดฯ จากหน่วยงานที่เกี่ยวข้องอีกครั้ง เพื่อความครบถ้วนสมบูรณ์ของข้อมูล ๒. วิเคราะห์ผลการจัดเก็บข้อมูลตัวชี้วัดฯ ให้ครอบคลุมในทุกประเด็นที่เกี่ยวข้อง โดยพิจารณาองค์ประกอบทั้งภายในและภายนอกที่มีผลต่อตัวชี้วัดนั้น ๆ เพื่อนําไปสู่ข้อเสนอเพื่อการพัฒนากระบวนการยุติธรรมทางอาญาอย่างเป็นรูปธรรมและใช้ประกอบการกําหนดนโยบายด้านกระบวนการยุติธรรมทางอาญาต่อไป และ ๓. ทบทวนรายละเอียดตัวชี้วัดฯ วิธีการจัดเก็บข้อมูลที่ดําเนินการอยู่ในปัจจุบัน ว่ามีความสอดคล้องกับตัวชี้วัดในแผนระดับต่าง ๆ และตัวชี้วัดในระดับสากลแล้วหรือไม่ เพื่อนําไปสู่การพัฒนา ปรับปรุง ตัวชี้วัดฯ วิธีการจัดเก็บให้สอดคล้องกับแผนระดับต่าง ๆ และตัวชี้วัดในระดับสากล ทั้งนี้ ที่ประชุม ให้นําเสนอผลการดําเนินการดังกล่าวในการประชุมครั้งต่อไป
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” เตรียมเป็นประธานงานเลี้ยงต้อนรับคณะกรรมการ BIE บินตรวจพื้นที่จัดงาน Expo2082-Phuket,Thailand 26-29 ก.ค.
วันจันทร์ที่ 25 กรกฎาคม 2565
รองนายกรัฐมนตรี “อนุทิน” เตรียมเป็นประธานงานเลี้ยงต้อนรับคณะกรรมการ BIE บินตรวจพื้นที่จัดงาน Expo2082-Phuket,Thailand 26-29 ก.ค.
รองนายกรัฐมนตรี “อนุทิน” เตรียมเป็นประธานงานเลี้ยงต้อนรับคณะกรรมการ BIE บินตรวจพื้นที่จัดงาน Expo2082-Phuket,Thailand 26-29 ก.ค. ย้ําความร่วมมือทุกภาคส่วนเรียกเชื่อมั่นหนุนไทยได้รับเลือกเป็นเจ้าภาพเอ็กซ์โปวาระพิเศษ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า วันนี้ (25 ก.ค.) เวลา 18.00 น. นายอนุทิน ชาญวีรกูล รองนายกรัฐมนตรีและรมว.สาธารณสุข จะเป็นประธานในงานเลี้ยงต้อนรับคณะกรรมการจากองค์การนิทรรศการนานาชาติ (Bureau of International Expositions: BIE) ในโอกาสที่คณะซึ่งนําโดยนาย Alain Berger ประธานคณะกรรมการบริหาร BIE ได้เดินทางมาสํารวจพื้นที่การจัดงานจัดเอ็กซ์โปวาระพิเศษ ที่จ.ภูเก็ต ที่ประเทศไทยได้เสนอตัวเป็นเจ้าภาพภายใต้ชื่องาน Expo 2028-Phuket, Thailand ณ โรงแรมโฟร์ซีซั่นส์ กรุงเทพฯ ริมแม่น้ําเจ้าพระยา
ทั้งนี้ งานเลี้ยงต้อนรับคณะกรรมการจาก BIE ซึ่งจัดขึ้นโดยสํานักงานส่งเสริมการจัดประชุมและนิทรรศการ (องค์การมหาชน) หรือ TCEP เป็นส่วนหนึ่งของการแสดงออกถึงการต้อนรับและความมุ่งมั่นของทุกภาคส่วนของไทยในการเสนอตัวเป็นเจ้าภาพจัดงานเอ็กซ์โปวาระพิเศษ โดยภายในงานมีผู้เข้าร่วมจากทั้งภาครัฐและ เอกชนโดยเฉพาะผู้ประกอบการในภาคธุรกิจ ท่องเที่ยวและการจัดนิทรรศการ ซึ่งจะเป็นโอกาสที่ผู้แทนจากทั้งภาครัฐ และภาคธุรกิจของไทยจะได้พบปะแลกเปลี่ยนข้อมูลกับคณะจาก BIE แสดงถึงความพร้อมของประเทศไทย
น.ส.ไตรศุลี กล่าวว่า คณะกรรมการจาก BIE มีกําหนดการสํารวจพื้นที่การจัดงานที่จ.ภูเก็ตระหว่างวันที่ 26-29 ก.ค. ซึ่งเป็นการสํารวจ ครั้งที่1 จากที่ต้องดําเนินการทั้งหมด 2 ครั้ง โดยก่อนจะเดินทางไปยังภูเก็ต ในช่วงเช้าวันอังคาร ที่ 26 ก.ค. ผู้บริหาร TCEP จะนําคณะของ BIE เข้าพบ พล.อ.ประยุทธ์ จันทร์โอชา นายกรัฐมนตรีและรมว.กลาโหม เพื่อเยี่ยมคารวะและหารือถึงการสนับสนุนในด้านต่างๆ ของรัฐบาลในการเสนอตัวเป็นเจ้าภาพในครั้งนี้
ทั้งนี้ ในส่วนของภาคเอกชนโดยเฉพาะในพื้นที่จังหวัดภูเก็ตก็มีความตื่นตัวและร่วมมือกับภาครัฐในการแสดงความพร้อม โดยล่าสุดเมื่อวันที่ 24 ก.ค. สมาคมธุรกิจการท่องเที่ยวจังหวัดภูเก็ต ได้จัดงานวิ่งรายการ Run for Phuket Expo 2028 เป็นกิจกรรมสร้างการรับรู้ ในการเสนอตัวเป็นเจ้าภาพจัดงาน Expo 2028 Phuket, Thailand มีนักวิ่งทั้งชาวไทยและชาวต่างชาติเข้าร่วมกว่า 3,000 คน ซึ่งถือเป็นการประกาศความพร้อมต้อนรับคณะกรรมการ BIE ด้วย
“ทั้งภาครัฐและเอกชนที่เกี่ยวข้องได้ร่วมมือกันอย่างใกล้ชิดเพื่อสร้างความเชื่อมั่นให้กับคณะกรรมการจาก BIE เพื่อให้เลือกประเทศไทยเป็นเจ้าภาพการจัดเอ็กซ์โปวาระพิเศษปี 2028 ซึ่งตอนนี้ไทยต้องแข่งขันกับอีก 4 ประเทศคือ เซอร์เบียร์ สเปน อาร์เจนตินา และสหรัฐอเมริกา รัฐบาล โดย BIE จะประกาศผลประเทศที่ได้รับคัดเลือกในเดือนมิ.ย. 2566” น.ส.ไตรศุลี กล่าว